Visit Site
Recommended byColombia
ధర్మశాల వేదికగా జరిగిన తొలి వన్డేలో 27 బంతులాడిన శ్రేయాస్ 9 పరుగులకే పెవిలియన్ చేరి నిరాశపరిచాడు. దీంతో రెండో వన్డేకి అతని స్థానంలో రహానెకి చోటివ్వాలంటూ సౌరవ్ గంగూలీ సూచించారు. కానీ.. శ్రేయాస్&zwnj;పై నమ్మకం ఉంచిన రోహిత్ మొహాలి వన్డేలోనూ అతనికే ఛాన్స్ ఇచ్చాడు. ఈ వన్డేలో 70 బంతుల్లోనే శ్రేయాస్ 9 ఫోర్లు, 2 సిక్సర్ల సాయంతో 88 పరుగులు చేసి సత్తాచాటాడు. ముఖ్యంగా అతని క్లాస్ బ్యాటింగ్&zwnj;, కళాత్మక సిక్సర్లకి అంతా ఫిదా అయ్యారు. ఆదివారం విశాఖపట్నం వేదికగా జరిగిన మూడో వన్డేలోనూ 63 బంతుల్లో ఈ యువ బ్యాట్స్&zwnj;మెన్ 8 ఫోర్లు, ఒక సిక్స్ సాయంతో 65 పరుగులు చేశాడు.
భారత్ జట్టు మిడిలార్డర్&zwnj;లో గత కొంతకాలంగా ఏ బ్యాట్స్&zwnj;మెన్ కుదురుగా రాణించడం లేదు. ఓపెనర్లుగా రోహిత్ శర్మ , శిఖర్ ధావన్ తర్వాత స్థానంలో విరాట్ కోహ్లి అదరగొడుతున్నా.. 4వ, 5వ స్థానంలో మాత్రం నిలకడైన బ్యాట్స్&zwnj;మెన్ కోసం టీమిండియా వెతుకుతోంది. మనీశ్ పాండే, దినేశ్ కార్తీక్, కేఎల్ రాహుల్, కేదార్ జాదవ్ తమకి దొరికిన అవకాశాల్ని సద్వినియోగం చేసుకోలేకపోతున్నారు. తాజాగా శ్రేయాస్ అయ్యర్.. వరుస అర్ధశతకాలతో మిడిలార్డర్&zwnj;లో తన స్థానాన్ని ఖాయం చేసుకోవడంతో.. కేవలం ఐదో స్థానం కోసం దాదాపు నలుగురు బ్యాట్స్&zwnj;మెన్ పోటీపడాల్సిన పరిస్థితి ఏర్పడింది. వన్డే జట్టులోకి కోహ్లి పునరాగమనం చేస్తే.. శ్రేయాస్ నాలుగో స్థానానికి మారతాడు. తుది జట్టు ఎంపికలో ఆల్&zwnj;రౌండర్లకి అధిక ప్రాధాన్యత ఇచ్చే కెప్టెన్ కోహ్లి.. తప్పకుండా కేదార్ జాదవ్&zwnj;వైపే మొగ్గు చూపే అవకాశం ఉంది. దీంతో కార్తీక్, మనీశ్, రాహుల్&zwnj;కి కొంతకాలం జట్టులో మొండిచేయి తప్పదేమో..?
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.